Cooperatives Agroalimentàries i Consumidors apel·len a la ciutadania perquè consumisca de forma responsable durant la crisi del COVID-19 - Unió de Consumidors de la Comunitat Valenciana\nLes activitats de producció, transformació, distribució i venda d’aliments són considerades essencials, per la qual cosa l’aprovació del Reial decret llei 10/2020 no altera el funcionament de la cadena alimentària.\nUn consum responsable garanteix el proveïment continuat dels punts de venda, l’accés de la població a productes bàsics, evita el desaprofitament alimentari i ajuda a frenar la propagació del virus.\nCooperatives Agro-alimentàries i la Unió de Consumidors de la Comunitat Valenciana fan una crida al conjunt de la ciutadania perquè consumisca de forma responsable mentre estiguen en vigor les mesures extraordinàries decretades pel Govern per a frenar l’avanç del coronavirus COVID-19.\nLes cooperatives agroalimentàries continuen treballant amb normalitat en la producció i distribució d’aliments, com fan des que es decretara l’estat d’alarma al nostre país. En les últimes setmanes, s’han reforçat més si cap els protocols de seguretat per a garantir la protecció de la seua massa social i laboral, així com del conjunt de la ciutadania. D’igual forma, mantenen la prestació de serveis bàsics en les seues àrees d’influència, tals com supermercats, botigues de subministraments o gasolineres, adoptant sempre totes les mesures sanitàries recomanades per les autoritats.\nEn aquest sentit, l’entrada en vigor del Reial decret llei 10/2020 no afecta a aquestes activitats, considerades essencials, per la qual cosa tal com recorda Cirilo Arnandis, president de Cooperatives Agro-alimentàries de la Comunitat Valenciana, “el normal funcionament de la cadena alimentària no es veurà alterat mentre dure l’aplicació d’aquestes mesures excepcionals, addicionals a les decretades durant les últimes setmanes”. Arnandis assegura que “el sector cooperatiu agroalimentari valencià està plenament compromès amb la societat i continuarà treballant perquè la ciutadania puga accedir amb normalitat a productes de la màxima qualitat, amb totes les garanties sanitàries i de seguretat”.\nEl president de Cooperatives Agro-alimentàries incideix en què “no hi ha motiu per a acaparar innecessàriament productes agroalimentaris. Aquesta conducta, poc solidària amb la resta de la societat, pot acréixer el desaprofitament alimentari, especialment en el cas dels productes peribles”.\nPer part seua, Vicente Inglada, secretari de la Unió de Consumidors de la Comunitat Valenciana, destaca que “s’han de mantenir els mateixos hàbits de consum i dur a terme un consum responsable en les llars durant el confinament, i recorda que el subministrament està garantit”\nAixí mateix, incideix en què “ hi ha fer un exercici de responsabilitat ciutadana, i eixir de casa l’estrictament imprescindible i seguir les indicacions de les autoritats sanitàries”.\nCooperatives Agro-**alimentàries i la Unió de Consumidors de la Comunitat Valenciana es mostren convençuts que la col·laboració i responsabilitat del conjunt de la ciutadania ajudarà a reduir l’expansió del COVID-19, facilitarà l’accés a productes bàsics en condicions habituals i permetrà que superem aquesta situació extraordinària al més prompte possible.\nSTOP BULOS. Per un consum responsa...\nLa Unió de Consumidors facilita fo...


La Falla Oeste aconsegueix el Premi 53é de Llibrets de la Generalitat Valenciana amb “La Banda Sonora de la Vida” - Montgó Radio\nLa Falla Oeste aconsegueix el Premi 53é de Llibrets de la Generalitat Valenciana amb “La Banda Sonora de la Vida”\nLa Falla Districte Oeste amb el llibret 2018 “La Banda Sonora de la Vida” ha aconseguit endur-se el Premi 53é de la Generalitat Valenciana de llibrets de falles a nivell autonòmic on han participa més de 150 comissions.\nÉs per a la Falla Oeste i la seua delegació de llibret un grandíssim orgull ser els màxims representants de llibret aquest exercici de la nostra ciutat a aquestos premis, que són els de major nivell per als diferents llibrets de falles. A més, aquest orgull és mes gran encara si cap ja que aquest exercici ha sigut la primera ocasió en que la nostra comissió participava.\nDes de aquestes línies volem agraïr novament a l’equip de llibret, escriptors, col·laboradors, patrocinadors i a tots aquells que heu fet possible aquest reconeixement. Recordem que podeu descarregar-se el llibret gratuïtament en fallaoeste.com/llibrets\nEl proper 13 de març arreplegarem el banderí en la gala de premis que és celebrarà en el Palau de les Arts de la Ciutat de les Arts i les Ciències de València.


Procediment per a la sol·licitud de punts violeta de sensibilització per a unes festes lliures d'agressions sexistes\nL'Ajuntament de València, en compliment de les competències que té pròpies en actuacions per a la promoció de la igualtat entre homes i dones, així com contra la violència de gènere, posa a la disposició de les Comissions de Falles i Entitats Jurídiques sense ànim de lucre amb implantació a la ciutat, la formació i materials necessaris per a la implantació de Punts Violeta de Sensibilització a la ciutat de València per unes festes lliures d'agressions sexistes.\nAquelles Comissions de falla i Entitats Jurídiques sense ànim de lucre amb implantació a València, que voluntàriament vulguen participar per unes festes lliures d'agressions sexistes i així ho sol·liciten a l'Ajuntament de València.\nPodran sol·licitar participar en la implantació de la xarxa de Punts Violeta de Sensibilització totes aquelles Comissions de falla i Entitats Jurídiques sense ànim de lucre amb implantació a València que en el moment de presentació de la sol·licitud complisquen els següents requisits:\n1) Mancar de finalitats lucratives.\n2) Tindre seu o delegació permanent en el municipi de València, dotada de personal permanent, siga contractat o voluntari, en la qual es desenvolupe de manera habitual l'activitat de l'associació o entitat, disposant d'una estructura organitzativa suficient que garantisca el compliment de les seues finalitats socials.\n3) Estar legalment constituïdes i formalment inscrites en el Registre públic corresponent.\n4) Trobar-se al corrent del compliment de les obligacions tributàries amb l'Ajuntament de València i l'Agència Estatal de l'Administració Tributària i Hisenda Autonòmica; com també amb la Seguretat Social i amb les obligacions per reintegrament de subvencions atorgades per l'Ajuntament, si escau.\nEl termini per a presentar les sol·licituds s'iniciarà el dia 01 de juliol de 2021 i finalitzarà el 30 de setembre de 2021.\nPer al cas que el nombre de sol·licituds presentades siga superior al número màxim de 25, es prioritzaran aquelles que siguen de Comissions de Falla que reunint els requisits ací exposats així ho sol·liciten, sent la seua concessió per rigorós ordre d'entrada en el Registre.\nTermini de sol·licitud: del dia 01/07/2021 fins al 30/09/2021 ambdós inclusivament.\nLa sol·licitud es presenta en aquesta Seu Electrònica. S'emplenarà i signarà el formulari després de prémer el botó “Iniciar tràmit”.\nINSTÀNCIA sol·licitant la participació en el procediment per a la implantació a la ciutat de València de la xarxa de Punts Violeta de Sensibilització per a unes festes lliures d'agressions sexistes i s'adjuntarà la documentació que s'indica.\nde qui ostente la representació legal de la Comissió de Falla o Entitat Jurídica sense ànim de lucre.\nDocument de la persona jurídica que acredite la representació de la persona física que presenta la sol·licitud en el seu nom\nSi és una entitat sense ànim de lucre, estatuts i inscripció en el Registre\nLes sol·licituds hauran de presentar-se de conformitat amb el que es disposa en l'article 14.2 de la Llei 39/2015, d'1 d'octubre, de Procediment Comú de les Administracions Públiques, les persones jurídiques estaran obligades a relacionar-se a través de mitjans electrònics amb les Administracions Públiques per a la realització de qualsevol tràmit en un procediment administratiu pel qual la sol·licitud electrònica en model d'instància general es presentarà, acompanyada de la documentació sol·licitada en aquest procediment, en el Registre d'Entrada Electrònic de l'Ajuntament de València, seguint el procediment establit sobre aquest tema en la Seu Electrònica de l'Ajuntament de València (Seu Electrònica-Tràmits-Matèries-Igualtat i Polítiques Inclusives)\nPer a la present anualitat l'Ajuntament de València donarà la formació i el lliurament del material de sensibilització per a com a màxim 25 sol·licituds de Punts Violeta de Sensibilització.\nEs donarà la formació adequada a les dues o tres persones voluntàries de cada Comissió o Entitat sol·licitant, que vagen a realitzar aquesta funció de Punt Violeta de Sensibilització. Aquesta formació serà de 2 hores i es realitzarà en el centre que comunicarà l'Ajuntament, el seu contingut serà:\n- Conceptes bàsics i definicions de: violència masclista, violència de gènere, agressions sexuals, agressions sexistes, abús sexual, assetjament sexual.\n- Principals causes de la violència masclista\n- Principals conseqüències per a les víctimes\n- Recursos per a l'atenció a les víctimes\nA més, per a cadascun de les 25 sol·licituds de Punts Violeta de Sensibilització se subministrarà el següent material:\n- 500 fullets informatius\n- 500 xapes de sensibilització\n- 3 jupetins o samarretes identificatives\n- 1 roll –up extensible amb la imatge impresa\nNo obstant això, també podrà facilitar-se l'adaptació de la imatge dels materials a dalt descrits perquè, pels seus propis mitjans, mantenint sempre i en tot cas la imatge municipal a la qual podran unir els seus propis logos, els qui així ho necessiten puguen ampliar les unitats del material facilitat.\nEls qui reben la formació i material a dalt descrit i amb les condicions exposades, podran realitzar Punts Violeta de Sensibilització en qualsevol de les festes més populars com ara Falles, Sant Joan o Cap d'any, o fins i tot, en unes altres que per l'afluència de públic siguen del seu interés, com ara festes en els barris, Carnestoltes, Halloween, entre altres.\nArticle 24.1 paràgraf segon de la Llei 39/2015, d'1 d'octubre, del Procediment Administratiu Comú de les Administracions Públiques.\nEn virtut del que es disposa en l'art. 21.2 de la Llei 39/2015, d'1 d'octubre, del Procediment Administratiu Comú de les Administracions Públiques.\nAnnex 1. Declaració responsable\nProcediment per a la sol·licitud de Punts Violeta de sensibilització per a unes festes lliures d'agressions sexistes l'any 2021.


Tarragona assolirà 3.725 nous contractes, un 4% més que el 2018, en el Black Friday | Notícies / Noticias Tarragona diari digital Tarragona21\nTarragona assolirà 3.725 nous contractes, un 4% més que el 2018, en el Black Friday\nUna dona mirant un aparador el Black Friday a Tarragona el novembre de 2018. Foto: ACN\nEnguany, un any més, Tarragona sucumbeix a la febre del Black Friday, una iniciativa revolucionaria que té el seu origen als Estats Units i que garanteix un volum de vendes monumental. En aquesta ocasió tindrà lloc el pròxim 29 de novembre.\nEl Black Friday sorgeix amb la voluntat d’anticipar les vendes dels productes que es regalaran durant l’època de Nadal, tot i que la comercialització i l’extensió d’aquest fenomen al llarg dels continents ha acabat comportant la inclusió de tota mena de productes i serveis. Més específicament, el Black Friday implica una baixada de preus considerable en coses tals com viatges, electrodomèstics, productes d’higiene, perfumeria, videojocs, joguines, roba, mobles i un llarg ventall de productes més que s’exhaureixen de les botigues a un ritme frenètic.\nLa iniciativa americana comporta un doble benefici i un doble fenomen: per una banda, els consumidors tenen l’oportunitat d’aconseguir per un bon preu aquell producte que esperaven durant l’any; per l’altre, les botigues, tan grans comerços com establiments locals, tenen l’oportunitat de deslliurar-se de bona part del seu estoc, aconseguir molts més clients i, fins i tot, fidelitzar-los, en aquest dia ple de gangues i rebaixes sorprenents. No en va, el Black Friday és un dels dies amb més facturació de l’any i on els ciutadans s’acostumen a gastar més diners.\nPel que fa als fenòmens que es desprenen d’aquest dia tenim, per un costat, l’increment de les contractacions temporals, que sorgeix precisament de la necessitat d’atendre aquest augment de la demanda. Com informa Adecco, només a Catalunya s’esperen un 10,2% de contractacions més que l’any passat, és a dir, prop de 38.900 contractes. A Tarragona les xifres són positives, de fet, es calcula que la província oferirà més de 3.700 noves contractacions, és a dir, un 4% més que l’any 2018.\nPer l’altre, l’aferrissada lluita de preus pot donar lloc a l’abaratiment constant de certs béns que, com s’explicava, poden assolir-se molts cops en condicions immillorables. De fet, sobre aquesta última qüestió, molts empresaris i comerços asseguren no tenir problema en perdre part del benefici d’una venda si amb això aconsegueixen que el producte es vengui en el seu establiment i no en el d’un altre.\nNo obstant això, com alerten els experts, no tot és or el que llueix en el Black Friday i és possible que el producte que busquem puguem aconseguir-lo encara més barat en un altre moment de l’any o, inclús, que alguns negocis apugin els preus els dies previs a aquest dia per tal d’evitar perdre diners amb l’abaratiment, en el que és, òbviament, una clara estratègia d’engany.\nAixí i tot, la idea no és ser recelosos, si no anar amb compte i adquirir allò que realment necessitem i que estiguem segurs, difícilment trobarem en unes condicions millors. Aquest dia està ple d’oportunitats, però val més que no ens deixem vèncer per l’avarícia o pel consumisme excessiu, doncs així i només així, podrem assolir l’èxit amb el Black Friday i aconseguir que ens surti a compte.


Hotels a Boudevilliers\nMalvilliers, 2043 Boudevilliers, Suïssa\nL'Hotel gaudeix d'una ubicació assolellada i tranquil·la enmig del camp, entre les localitats de Chaux-de-Fonds i Neuchâtel, situades a 8 km.\nSi ho desitgeu, podreu llogar una bicicleta a l'establiment.\nEl Hotel de la Croisée rep clients de Booking.com des del 23 de juny de 2009\nQuan vols allotjar-te al Hotel de la Croisée?\nLa reserva més recent en aquest allotjament és del 26 de juny a les 11:46 des dels Països Baixos.\nNo badis: han reservat el Hotel de la Croisée 1 vegada al nostre web. Que no se t'escapi!\n5 raons per triar el Hotel de la Croisée\n1 establiment a Boudevilliers\nInstal·lacions del Hotel de la Croisée\nUn nen més gran o adult paga 15 CHF per persona i nit si dorm en un llit supletori.\nLa situació del Touring au Lac té una puntuació de 8,7\nEl ibis 3 Lacs Neuchatel té una puntuació de 7,6\nMira els 1 millors hotels de Boudevilliers, segons 75 opinions d'hotels autèntiques a Booking.com.\nEls clients que han consultat el Hotel de la Croisée també han consultat: EcoHotel L’Aubier\nL'EcoHotel L'Aubier, ubicat en una zona tranquil·la, ofereix aliments ecològics deliciosos de la seva granja i unes habitacions amb vista panoràmica sobre el llac i els Alps de fons. La reserva més recent en aquest hotel és d'ahir a les 20:52\nL'Ibis 3 Lacs Neuchâtel està situat al centre de la regió dels 3 llacs, a prop de la carretera N5 i a 5 km de Neuchâtel. L'establiment ofereix aparcament gratuït i piscina exterior. La reserva més recent en aquest hotel és d'ahir a les 22:57\nL'Hotel Fleur-de-Lys, situat al centre de la localitat de La Chaux-de-Fonds, és a poca distància a peu de la parada d'autobusos i a 250 metres de l'estació de tren. Puntuació a partir de 187 comentaris\nThe Hôtel des Trois Rois is a modern 3-star hotel in the centre of Le Locle in the Canton of Neuchâtel, a 5-minute walk from the bus and train stations. 1 persona s'ho està mirant ara mateix\n» Mostra més albergs a Boudevilliers\nEl millor de Boudevilliers\nClica aquí per veure més allotjaments a prop de llocs d'interès populars de Boudevilliers\nEstalvia't fins a un 50% a Boudevilliers


El Consell de Ministres, ha aprovat avui un pla de xoc econòmic per fer front als efectes del coronavirus\nEl Consell de Ministres, ha aprovat avui un pla de xoc econòmic per fer front als efectes del coronavirus..\nDe moment estem a l'espera de conèixer els detalls concrets, fet que segurament es produirà demà quan es publiquin al BOE. De moment només coneixem el que ha anunciat el president Pedro Sánchez, que ha dit, com a mesura estrella, que es destinaran 200.000 milions d’euros a la posada en marxa de mesures de suport a les famílies, a tots els treballadors, i a les empreses i els autònoms per garantir el flux de crèdit, així com mesures per donar suport a la investigació científica i sanitària, però sense concretar res.\nI seguint en la inconcreció, Pedro Sánchez ha anunciat que s’establiran les següents mesures en matèria empresarial i laboral:\nL’adaptació o la reducció de la jornada laboral dels treballadors per fer front a la necessitat de conciliar, que haurem de veure com es concreta.\nEstablir el teletreball com a mesura de flexibilitat, cosa que, atesa la idiosincràsia del teixit empresarial espanyol, no sembla que pugui tenir gaire incidència.\nEls ERTO causats per la crisi del coronavirus seran considerats de força major i els treballadors acomiadats tindran accés a la prestació per desocupació. En cas d’ERTO s’exonerarà a l’empresari de l’aportació a les quotes de la Seguretat Social. Si això es regula bé i a més es concreta que l’atur utilitzat, com sembla que ha dit, no comptabilitzi per futures prestacions, pot ser el més interessant de tot.\nFlexibilitzar l’accés per cessament d’activitat pels autònoms, que podran cobrar una prestació en cas de dificultat econòmica, qüestió molt atractiva com a titular, però que ens temem que a la pràctica, quan es concreti la “necessitat econòmica”, deixi de ser tant il·lusionant com pot semblar.\nInjecció per al teixit empresarial de tota la liquiditat que calgui, aprovant la creació d’una línia d’avals de 100.000 milions d’euros, que com que dependrà dels bancs, veurem el grau de dificultat que hi posen, si legalment no es deixa ben clar.\nAcceleració del suport a programes de digitalització per facilitar el teletreball, que no és dir gran cosa.\nVeurem que en diu demà el BOE de tot això i llavors podrem opinar amb més propietat.


“Hamlet per a Tontos”, a l’Auditori de Sant Martí\nPosted on 3 maig 2016 8 maig 2016 by Júlia López\nAquesta obra la posa en escena Cia. Thalia, una companyia jove de teatre amateur el diumenge 8 de maig a la tarda\nLa companyia de teatre no professional de l’Associació d’Arts Escèniques per a Joves presenta una nova producció, coincidint amb el 400 aniversari de la mort de William Shakespeare. Una companyia de teatre assaja l’obra Hamlet, del dramaturg anglès. Els actors i directors aniran posant-se cada cop més en la pell dels seus personatges, fins el punt que el director i l’ajudant de direcció comencen una discussió que portarà a tot el grup a dur l’obra de teatre a la realitat. Un agent de policia haurà d’intentar aturar la tragèdia abans que la sang arribi al riu.\nCol·labora: Associació d’Arts Escèniques per a Joves (AAEJ)\nActivitat gratuïta, aforament limitat. Recollida d’entrades 1 hora abans de l’inici de l’espectacle a l’Auditori de Sant Martí.


Malalties de transmissió alimentària - Bio Eco Actual\nHome Nutrició & Consells Malalties de transmissió alimentària\nTots els anys, una de cada deu persones emmalalteix per una malaltia transmesa pels aliments. Tot i que la majoria es resolen en uns dies sense deixar seqüeles, quasi mig milió de persones moren cada any a conseqüència d’una d’aquestes malalties, i un terç d’aquestes morts ocorren en nens.\nPer quins mecanismes els aliments causen malalties?\n1. Poden estar contaminats amb bacteris, virus o paràsits, com ara la brucel·la, la listèria, el còlera, l’hepatitis A, el toxoplasma o la tenia. Dels deu microorganismes més freqüents d’aquest grup: Salmonel·la, Listèria, Norovirus, E. coli i E. coli0157: h7, Toxoplasma, Clostridium, Campylobacter, botulisme i Bacillus cereus, els productes d’origen animal són la font principal o única de l’agent infecciós en set d’elles i també poden actuar com a transmissors en les altres tres.\n2. Poden estar contaminats per toxines, com l’aflatoxina, produïda per una floridura que creix en grans i llavors conservats en males condicions d’humitat i que s’associa al càncer de fetge.\nEl contacte directe amb pesticides causa la mort de més de 200.000 agricultors cada any al món\n3. Poden haver-se exposat i conservar restes de pesticides. En els consumidors els pesticides no produeixen una intoxicació aguda, però poden donar lloc a efectes adversos per acumulació en l’organisme, incloent un augment en el risc de càncer. No obstant això, el contacte directe amb pesticides causa la mort de més de 200.000 agricultors cada any al món, d’acord amb Nacions Unides.\n4. Alguns aliments poden ser el focus d’una infecció que pot arribar a convertir-se en una epidèmia o una pandèmia. Això passa quan un virus, que està parasitant un animal sense causar-li mal, es transmet a un humà que ha menjat o ha estat en estret contacte amb aquest animal. En la nova espècie el virus es torna agressiu i és capaç de transmetre’s d’un humà a un altre. Aquesta forma de produir malalties, (encara que aquestes no es consideren estrictament malalties de transmissió alimentària), està cobrant cada vegada més importància, a causa de les condicions en què els animals de granja estan amuntegats, estressats i sobre-medicats i al costum de moltes cultures de menjar animals salvatges, per exemple ratpenats. Aquest és l’origen dels brots de ébola que han ocorregut recentment a l’Àfrica, de les epidèmies de grip porcina i aviar dels últims anys i és l’origen també de la pandèmia per coronavirus que estem vivint en el moment actual.\nAutora: Miriam Martínez Biarge, Metge Pediatre, www.mipediatravegetariano.com


B&B Chiaia 32 Nàpols Itàlia - Ofertes d'hotels amb els MILLORS DESCOMPTES EN LÍNIA\nVia Chiaia 32, Plebiscito, Nàpols, Itàlia, 80121 - Veure al mapa\n"The staff were very friendly, warm and informative. The prop..."\nBarri Plebiscito Plebiscito Stazione Centrale\nSituat en el cor de Plebiscito, B&B Chiaia 32 és un lloc ideal des d'on descobrir Nàpols. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Acquedotto, Piazza Trieste e Trento, Raccolta de Mura.\nAprofiti's de la riquesa de serveis i avantatges d'aquest hotel de Nàpols. Mentres estan allotjats en aquestes meravelloses instal.lacions, els clients poden gaudir de magatzem d'equipatge, servei d'habitacions, lloguer de cotxes, servei de bugaderia, ascensor.\nA més, totes les habitacions ofereixen una gran varietat de comoditats com ara aire condicionat, calefacció, escriptori, mini bar, balcó/terrassa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, B&B Chiaia 32 és una selecció idònia per a la vostra estada a Nàpols.\nCal que informeu el B&B Chiaia 32 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (282) Parelles (144) Viatgers en solitari (54) Famílies amb infants petits (28) Famílies amb infants grans (11) Grups (45)


L'índex lúdic català: Scrabble\nScrabble, el gran joc de les paraules encreuades, es va començar a publicar en català de la mà de Borràs el 1990. Des de llavors ha vist diferents edicions, el 1993 de la mà de Jumbo i des del 95 de Spear (Mattel).\nJo disposo de l'edició del 95, des de llavors s'ha reeditat diverses vegades amb petits canvis de format, tot i que el joc és el mateix. Scrabble es presenta en una caixa de 39x24x4cm. En el seu interior hi trobem el tauler de joc (35x35), el llibret de regles (12 pag.), una dotzena de fulls d'anotació, una bosseta, quatre faristols i 100 fitxes de joc.\nL'objectiu del joc és formar paraules cercant la millor puntuació final. Cada lletra dóna uns punts diferents (des d'1 punt les més habituals, fins a 10 les més inusuals), a més en el tauler hi ha caselles especials que permeten multiplicar el valor d'una lletra o d'una paraula. Cada jugador (entre 2 i 4) disposa de set lletres en un faristol ocult a la resta de jugadors per combinar. Si és capaç de combinar-les totes llavors fa un "scrabble" sumant 50 punts addicionals. Les paraules es col·loquen en el tauler començant des del centre i seguint combinant-se a partir d'allí.\nEl joc és estratègicament pobre, l'única estratègia possible és sacrificar algunes rondes fent paraules senzilles per tal de reservar lletres per poder fer un scrabble. Tot i així, les múltiples combinacions de les 100 lletres i el fet de jugar amb quelcom tan interioritzat com és l'idioma han fet el joc molt popular a occident, publicant-se a més de 120 països en 29 llengües diferents.\nEl joc segueix publicant-se en català, el trobareu en botigues especialitzades i en grans superfícies.\nEtiquetes de comentaris: paraules, tauler\nJoan Montané 3 de desembre de 2009, a les 22:00\nL'Scrabble és un gran joc. Tot i que consideris que té poca estratègia, també hi ha la part tècnica (tapar "forats" o bloquejar posicions per "putejar" l'adversari, etc), sort en tenim de tenir-lo (encara) en català.\nPer cert, estudio les petites diferències entre les diferents version en català. Tinc dues versions diferents de l'època Borràs i l'actual de Mattel. Estaries disposat/-ada a fer un reportatge fotogràfic exhaustiu a la teva versió? Si algun dia et canses de tenir eaquesta versió del joc... parlem-ne, :-)\nCalaPopa 4 de desembre de 2009, a les 0:40\nLa falta d'estratègia en el joc era un comentari purament descriptiu, no pretenia desmerèixer el joc per això. Jo també considero que és un gran joc i el tinc prou utilitzat, com es pot comprovar per les fotos. No crec que me'n cansi ;)\nSi vols que en faci més fotos, cap problema, de quina part en vols?\nJoan Montané 5 de desembre de 2009, a les 8:55\nMoltes gràcies per l'oferiment. T'envio un correu amb el que he fet amb la 1a. versió.


La brutal agressió d'un professor d'institut a un alumne que acaba a l'hospital - Qué!\nsábado, 15 agosto 2020 16:05\nLa brutal agressió d'un professor d'institut a un alumne que acaba a l'hospital\nEstats Units torna a ser protagonista d'un atac d'un professor a un alumne. En aquesta ocasió, el centre en el qual han tingut lloc els fets ha estat el Bay View High School de Milwauke, escola d'Educació Secundària que es troba consternada per l'episodi viscut en els últims dies.\nCom es pot veure en les imatges, el professor es troba enmig de l'aulari quan, de sobte, ataca a l'alumne pel coll i el llança contra una de les cadires, agafant i tirant-se contra el terra, intentant asfixiar en diverses ocasions.\nAltres professors presents en aquell moment van denunciar el que ha passat i el docent va ser expulsat del centre i arrestat per la policia. El jove, en canvi, va haver de acudir d'urgències a l'Hospital, on va haver de rebre ajuda dels metges, tant psicològica com per revisar els danys causats pel mestre.\nArtículo anteriorUn estudi assegura que hi ha quatre tipus de borratxo\nArtículo siguienteRajoy culpa a PSOE y C's del 26-J y asegura estar “en forma” para la batalla


Moussey Hotels - PREUS AMB ELS DESCOMPTES MÉS GRANS a tots els hotels a Moussey\nAl visitar Bucheres, vosté es sentirà com a casa a Domaine de la Creuse, què li ofereix un allotjame\nAl visitar Bucheres, vosté es sentirà com a casa a Domaine de la Creuse, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Domaine de la Creuse també ofereix moltes instal.lacions per enriquir la seva estada a Bucheres. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, habitació familiar. L'ambient de Domaine de la Creuse es reflexa en cada habitació. calefacció, insonorització, habitacions interconnectades disponibles, plat de dutxa, banyera són només algunes de les comoditats a la vostra disposició. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Les seves instal.lacions de primera i una situació excelent fan de Domaine de la Creuse la base perfecta per a gaudir de la seva estada a Bucheres.\nImpressions dels viatgers sobre Moussey\nDescobreixi els barris de Moussey\nAgoda.com ofereix una gran selecció d'allotjaments a Moussey que s'ajusten a tots els pressuposts. Oferim una gran gama d'hotels per ajudar-vos a trobar el millor lloc on estar a Moussey. Moltes àrees, cada una amb una atmòsfera distinta, esperen ser descobertes a la ciutat. Moussey té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Si estau buscant una habitació a Moussey i no vol pagar massa, Agoda.com us ofereix centenar d'ofertes fantàstiques actualitzades a diari.\nQuè fer a Moussey\nTrobar més allotjaments a Moussey\nHotels Moussey populars


Espai Menut | Cavalcades de Reis: horaris i recorreguts per a no perdre's detall\nCavalcades de Reis: horaris i recorreguts per a no perdre’s detall\nPostejat 28 de desembre de 2014 per Espai Menut\nSi hi ha un dia marcat en el calendari per als més petits aquest és, sens dubte, el dia de Reis. I la vigília. Cada 5 de gener les cavalcades de Melcior, Gaspar i Baltasar omplen de màgia i il·lusió els carrers de les ciutats, quan xiquets i xiquetes veuen complert el seu somni de veure els Reis Mags d’Orient. Les opcions per veure l’arribada dels Reis Mags són molt variades, així que hem seleccionat algunes de les cavalcades (Castelló, Vila-real, Borriana, Almassora, Onda, Benicàssim i Suera) perquè tingueu tota la informació per a poder seguir-les sense perdre detall.\nHora desembarque en el Grau de Castelló: 16.00\nEixida cavalcada per la ciutat: 19.00 des de carrer Sant Roque.\nDescripció: Com cada any, la vesprada del 5 de gener es dedica als tres mags més coneguts: Melcior, Gaspar i Baltasar. Els tres Reis Mags, que desembarcaran en el Grau i recorreran posteriorment els carrers de la ciutat de Castelló, repartiran il·lusió i caramels als més xicotets i també als majors. A les 16.00 arribaran els Reigs Mags a la Plaça del Mar, en el Grau de Castelló. I després es traslladaran en TRAM fins a l’avinguda del Rei on hi haurà animació infantil des de les 17.30 -hora prevista d’arribada dels Mags d’Orient- fins a l’inici del recorregut oficial pels carrers de la ciutat a partir de les 19.00.\nItinerari: carrer Sant Roque, carrer Sanahuja, Plaza María Agustina, carrer Governador, carrer Guitarrista Tárrega, Plaza de la Pau, carrer Major, Arxipreste Balaguer i Plaça Major.\nHora desembarque en el Port: 16.00\nEixida: Magatzem Municipal de Via Pública (avinguda Jaume I)\nDescripció: arribaran per mar, amb desembarcament previst en el Port a les 16.00. Des d’allí, iniciaran un recorregut que els portarà a adorar al Xiquet Jesús en l’Església del Carmen i a visitar el Belén instal·lat en el Grau, abans d’arribar al Magatzem Municipal de Via Pública, des d’on partirà la cavalcada a les 18.00. Melchor, Gaspar i Baltasar, en les seues carrosses i amb tot el seu sèquit, saludaran als xiquets en un itinerari per l’avinguda Jaume I, avinguda Jaime Chicharro, Plaça de la Generalitat, l’Escorredor, el Raval, carrer Major i plaça Major. Allí realitzaran la seua ofrena al Belén i seran rebuts per l’alcalde, José Ramón Calp, qui els lliurarà les claus de la Ciutat, abans de dirigir-se a tots els xiquets des de la balconada de l’Ajuntament.\nDescripció: la tradicional Cavalcada de Reis que cada 5 de gener, vespra de Reis, organitza a Vila-real l’associació Joventut Antoniana es remunta a l’any 1928, convertint-la en una de les cavalcades més antigues de la Comunitat Valenciana i declarada Festa d’Interés Turístic Provincial. Les carrosses dels Reis Mags, amb els seus patges i comitiva, desfila pels carrers del centre de la ciutat fins a arribar a la plaça Major i la balconada de l’Ajuntament, on els esperen els xiquets i xiquetes de la ciutat, que van cantant al seu pas el singular Tirorí tirorí, una popular cançó de benvinguda als Reis que els xiquets de Vila-real han de cantar sens falta perquè Melcior, Gaspar o Baltasar els porten els seus regals. Enguany quatre companyies de la ciutat representaran espectacles itinerants per ambientar el recorregut.\nRecorregut: avinguda Pío XII, la Murà, Francesc Tàrrega, Ignasi Vergara, Polo de Bernabé, Sant Pasqual i Major Sant Jaume fins a arribar a la plaça Major.\nHora: a les 18.00\nRecorregut: avinguda José Ortiz (al costat de Boqueras), carrer Sant Lluís, Santa Quiteria-l’Alcora, Trinitat i de nou l’avinguda José Ortiz fins a la plaça Pere Cornell.\nDescripció: els Reis d’Orient repartiran milers de caramels amb l’ajuda del sèquit real. Participen carrosses i grups d’animació així com la secció de bombos i tambors de la Confraria del Santíssim Crist. Igual que en any anteriors, no faltarà el camió amb els regals que es repartiran aqueixa nit i a més l’Ajuntament d’Almassora treballa perquè Melcior, Gaspar i Baltasar puguen rebre als xiquets i xiquetes en l’edifici consistorial.\nRecorregut: des de l’avinguda de Barcelona, al costat del pont de Ferro, fins a la plaça de les Corts Valencianes.\nDescripció: la tradicional cavalcada comptarà amb cinc grans carrosses: una amb un naixement vivent, una altra amb pastors i pastoretes, i les últimes seran les dels tres Reis Mags: Melcior, Gaspar i Baltasar. I no faltarà el camió de bombers amb l’escala i el camió dels joguets. El recorregut estarà amenitzat per la Banda de Música, l’Associació de Gegants i Cabuts i el Dolçainers i Tabalaters.Després del recorregut, en la plaça dels Corts Valencianes els xiquets i xiquetes tindran l’oportunitat de saludar als tres reis, recordar-los quins regals volen i rebre caramels.\nRecorregut: carrer Cervantes, Mare de Déu del Carme, Sant Miquel, Rei En Jaume, carrers Santa Anna i Santa Isabel, plaça de l’Església, Rei En Jaume i Raval de Sant Josep.\nDescripció: Onda estrena aquest any recorregut. Melcior, Gaspar i Baltasar baixaran de les seves carrosses per recórrer a peu els carrers Santa Anna i Santa Isabel fins a la plaça de l’Església, on aquest any hi haurà un Betlem Vivent. Un cop hagi conclòs l’adoració tornaran pels carrers Santa Isabel i Santa Anna fins Rei En Jaume on reprendran el recorregut en carrosses fins al Raval de Sant Josep on saludaran a tots els xiquets d’Onda. Així mateix, al Raval des de les 19.00 hi haurà animació infantil a l’espera de l’arribada dels Reis Mags.\nDescripció: representació de l’obra Els Reis Mags de Suera, peça teatral escrita per Vicent Fausto per a ser representada als carrers de Suera la vespra de Reis. A les 19.45 tot el poble s’encamina pel Raval a l’entrada de la localitat a esperar l’arribada dels Reis. La llum de les torxes descobreix el perfil de Llurs Majestats i tota la comitiva reial. Capdavanter, Reis d’Orient, Patges, Guardia Reial, Carros carregats amb els joguets, música i poble marxen tots cap a la Plaça. Tots passen a l’Esglèsia a fer l’ofrena al Jesuset (el darrer xiquet o xiqueta nascut al poble). Desprès els Reis dirigeixen unes paraules de salutació i fan l’entrega personal de les joguines a tots els xiquets.\nAquesta entrada va ser postejada en Festes, Per edats, Tots els públics i etiquetada com Almassora, Benicàssim, Burriana, Cabalgata Reyes Magos, Castelló, Vila-real per Espai Menut. Bookmark the permalink.


Acte de presentació - FP DUAL\nActe de presentació FP DUAL\nLes cambres i la Generalitat inicien la campanya per captar empreses que incorporin l'FP dual\nEl Consell de Cambres de Catalunya i el Departament d'Ensenyament van iniciar el dia 14 de novembre de 2013 una campanya per captar empreses catalanes que vulguin desenvolupar la formació professional dual.\nAixí ho van explicat el president del Consell de Cambres, Miquel Valls, i la consellera d'Ensenyament, Irene Rigau, en un acte a la Casa Llotja de Mar, amb empresaris i agents implicats.\nLa campanya, que s'inicia es durà a terme durant tot el 2014 i inclou jornades informatives arreu de Catalunya amb empresaris de diferents sectors econòmics.\nAixí mateix, el Consell de Cambres, que des de fa 20 anys col·labora en la gestió de les pràctiques de formació professional, adaptarà el temari de la formació dels anomenats “tutors d'empresa” als nous requeriments de la nova FP dual; desenvoluparà un web per a que empresaris i estudiants s'hi puguin adreçar i adaptarà la plataforma que utilitza per a la gestió de pràctiques, perquè els tutors dels centres de formació i de les empreses, junt amb els alumnes, puguin fer el seguiment que requereix el nou model.\nAquest curs escolar 2013-2014, un total de 2.116 alumnes seguiran el model dual enfront els 590 del curs anterior, triplicant així el nombre d'alumnes, i hi participaran 42 centres educatius d'arreu del país.\nTot i així, segons dades del Consell de Cambres, la implantació de l'FP dual a Catalunya en els propers quatre anys, d'acord amb els objectius del Govern, requerirà 20.000 empreses catalanes amb capacitat per desenvolupar aquest tipus de formació, que combina la teoria amb les pràctiques remunerades i una major implicació de les empreses.\nMalgrat que hi ha consens sobre la bondat del model, tant per a les empreses com per als alumnes, la realitat és que la gran majoria de les empreses no han estat capacitades per arribar al grau de responsabilitat que exigeix l'FP dual. Amb aquesta campanya es pretén aconseguir que la majoria d'empreses que acullen alumnes en pràctiques puguin optar a participar en l'FP dual.\nActualment hi ha 40.000 empreses homologades a Catalunya per acollir alumnes en pràctiques tradicionals, de les quals 22.000 ho van fer el passat curs. Amb l'FP dual s'adapta la formació a les necessitats de les empreses mitjançant una major implicació de les empreses en la formació de l'alumne i de la col·laboració amb el centre de formació. La vinculació de l'alumne a l'empresa té lloc mitjançant una beca de formació o un contracte per a la formació. Els aprenentatges adquirits durant l'estada de l'alumne a l'empresa són reconeguts acadèmicament pel centre.\nEl proper mes de gener farà 20 anys que el Consell desenvolupa accions al voltant de les pràctiques de formació. En virtut d'aquestes col·laboracions en matèria de formació del Consell de Cambres amb el Departament d'Ensenyament de la Generalitat de Catalunya que s'han vingut mantenint, en aquests moments es disposa de gairebé 40.000 empreses homologades per acollir alumnes d'FP en pràctiques i, si es té en compte només aquest últim curs, s'han fet 91.000 convenis de 55.525 alumnes dels ensenyaments professionals. Des de l'inici de curs ja s'han formalitzat 25.000 convenis de pràctiques, en les que han participat 20.469 alumnes.\nSegons l'últim estudi d'Inserció Laboral dels Ensenyaments Professionals del 2012, elaborat conjuntament pel Departament d'Ensenyament i el Consell, els graduats d'ensenyaments professionals estan menys exposats a l'atur que la mitjana de joves entre 16 i 24 anys. Tot i la situació actual de crisi econòmica i la seva recent finalització dels seus estudis, els graduats mitjans que cerquen feina són el 14,97% i els graduats superiors el 16,02%. Una xifra molt inferior al 50,12% dels joves de 16 a 24 anys que estan en atur.\nEl suport a les empreses que participen a l'FP dual és una de les funcions que preveu la futura Llei de Cambres espanyola, d'acord amb el projecte aprovat el dia 26 de juliol pel Consell de Ministres i que ha remès a les Corts. El Projecte de Llei preveu que les cambres formin als tutors d'empresa, facin el seguiment de la programació formativa i designin les empreses i els tutors, és a dir, posin en contacte les empreses amb els estudiants, segons les necessitats requerides.\nGaleria de l'acte de presentació FP DUAL


Havanerus | Havaneres i cançó de taverna | Sons: Barbaroja\nQue bona es aquesta cançó, tant de bo esnri alguna temporada al repertori.\nTony el teu relat esgarrifa, ni els millors cronistes de l´epoca\n14 de maig de 2009 a les 19:21\nOi que en fa la cara de dolent?...\nMolt bon treball Tony,ben fet i relatat i ple d'emoció.\nÉs de debó la seva foto? t'ha costat trobar-la? si que fa cara de dolent,és veritat.\nNo coneixia la cançó però en Carles ens ha descrit molt bé el "look" d'un pirata tal com els imaginem.\nM'agraden més les cançons romàntiques però com un tot de música i lletra està molt ben aconseguida.\n15 de maig de 2009 a les 23:07\nI tan que continuen havent-hi pirates i la bandera de la calavera hauria d'onejar a molts edificis d'institucions de casa nostra i dels dos paisos opresors del costat.\nLa descripció del pirata és genial..sembla que l'estigui veient a coberta mentre sento la cançó i la història terrorifica.\nNo coneixia aquesta cançó i tit que també sóc de peces romàntiques la trobo molt encertada.Pepeta.\n20 de maig de 2009 a les 17:41\nNo coneixia aquesta cançó.M'agrada però com la meva companya Anna Maria opino que la lletra és molt encertda per la descripció del pirata però m'agrada més la melodia d'altres cançons..això sí,és una probva evident de l'ample capacitat creativa del mestre Casanovas.\n21 de novembre de 2009 a les 2:08\nNo coneixia la cançó.La descripció del pirata és molt bona i la melodia que l'acompanya molt adient.\nÉs una bona idea fer una cançó dedicada a un pirata.Penso que no n'hi ha masses..el Mestre Casanovas n'ha composat dues.\nSóc més de cançons romàntiques i de pescadors i cales però la trobo molt ben feta i els pirates són una part important de la vida al mar i ben bé mereixen ser protagonistes d'una cançó.\nUna presentació molt bona Tony.\n4 de desembre de 2009 a les 18:36


El futur tecnològic ja és aquí | Diari de Tarragona\nEl futur tecnològic ja és aquí\nDes de l'Institut Roseta Mauri es treballen projectes centrats en programació, robòtica i automatització, 'eines per adaptar-se al canvi constant', segons diuen\nSoler, Miró i Gómez dins una classe de tecnologia. FOTO: A. G.\n«L’Institut Roseta Mauri de Reus fa tres anys que participa en la First Lego League. Bàsicament, el temps aproximat que fa que vam introduir a les aules els coneixements de robòtica. Des d’aleshores, al centre ens hem preocupat per tenir des de 1r d’ESO fins a Batxillerat activitats de robòtica i programació, perquè considerem que aquestes nocions avui dia són fonamentals. Desenvolupem el pensament computacional dels alumnes, que és enraonar en una seqüència lògica d’ordres i de comandaments», explica un dels professors de tecnologia del centre educatiu reusenc, Toni Soler, que també és el coordinador el Projecte Lego.\nLa First Lego League es tracta d’un projecte de robòtica educativa global. Consta de tres vessants: primer, s’ha de construir i programar un robot amb llenguatge Lego dins una pista de competició igual per a tothom, després s’ha de presentar un projecte de valors (treball en equip i emprenedoria) i, finalment, un projecte científic. Enguany, la temàtica era Animal Allies i consisteix a buscar aliances amb els animals que «ens millorin la vida de forma recíproca i es plasma mitjançant unes missions que es mostren mitjançant les peces Lego».\nSoler mostra la pista de competició (imatge) i explica una de les funcions: «També hi ha una missió on actives una nevera i, mitjançant un mecanisme, els aliments surten de forma automàtica d’aquesta i arriben cap als animals, perquè mengin», acota Soler.\n«Tot és com un joc, als 15 alumnes participants això els ajuda amb la motivació. I és transversal, ja que practiquen moltes disciplines com ara els idiomes –el projecte s’exposa en anglès– i hi ha rols per a cada persona del grup. Treballem en l’especialització», explica el professor. En aquest moment, apareixen a l’aula la també professora de tecnologia i coordinadora TAC, Sofia Gómez, qui du el Projecte Arduino a 4t d’ESO, amb Josepa Miró, la cap de Departament de Tecnologia del centre i impulsen la robòtica a la classe de quart. «Conjuntament, també portem el projecte de batxillerat. Mobilitzem les aules d’informàtica i la creació d’aplicacions mòbil Android», acota Sofia Gómez. I és que l’ensenyament de la tecnologia ha madurat molt.\nDiuen els tres especialistes que «el que crèiem llunyà és ara el present i hem de formar-nos contínuament. El futur tecnològic ja és aquí». Fan palès que el perfil laboral estarà centrat en programadors de dispositius i no pas de constructors. «La mentalitat dels alumnes serà d’adaptació ràpida dins un entorn voraç associat a les noves tecnologies, sigui dins un camp industrial o de serveis», rebla Josepa Miró.\nAmb aplicacions com Code.org, els docents fan iniciació als alumnes de 1r d’ESO quant a la programació. A 2n d’ESO ja segueixen amb la senzilla eina de programació Scratch, a 3r continuen amb la First Lego League i a 4t es puja de nivell: es toca el llenguatge de codi i la plataforma Arduino, que permet crear objectes electrònics interactius. Un cop a batxillerat, ja aprenen a elaborar aplicacions, mitjançant l’eina App Inventor.


Novetats: Ajuntament de Santa Coloma de Gramenet\nCrida de voluntariat pels Casals d'Estiu 2022\nDurant els mesos de juliol i agost, les entitats privades sense ànim de lucre de Santa Coloma de Gramenet necessiten persones voluntàries per donar suport a les activitats de lleure i oci dels Casals d’Estiu que es faran a la ciutat. És per això que si tens més de 18 anys i t’interessa tenir una experiència i acreditació en aquest àmbit, posa’t en contacte amb el Punt del Voluntariat trucant al 93 462 4079 – 646058979 o escribint a puntvoluntariat@gramenet.cat.\nTrobada informativa sobre l'ajuda a Ucraïna\nDilluns 4 d'abril, a les 18.30 h, tindrà lloc una sessió informativa a la Biblioteca Singuerlín-Salvador Cabré sobre les campanyes de solidaritat i la situació humanitària de les persones refugiades a causa del conflicte armat a Ucraïna. T'hi esperem!\nVoluntariat per donar suport a la gent gran\nA Santa Coloma, podeu participar en diferents programes de voluntariat per acompanyar la gent gran i combatre la solitud que pateixen. Entre les entitats que hi participen, hi ha la Fundació Amics de la Gent Gran.\nSi voleu col·laborar-hi, podeu contactar amb nosaltres al 646058979 o a puntvoluntariat@gramenet.cat per rebre més informació d'aquest projecte i d'altres que es desenvolupen a la ciutat.\nNova ubicació del Punt del Voluntariat\nEl Punt del Voluntariat s'ha traslladat a l'edifici de l'Ajuntament, a la plaça de la Vila. Aquest servei municipal de Santa Coloma de Gramenet va ser creat l'any 2005 per atendre a les entitats locals i la ciutadania a partir dels 16 anys amb l’objectiu de fomentar, promocionar, reconèixer i avalar l’activitat voluntària i l’associacionisme. La seva finalitat és també incrementar la cohesió i conscienciació social de la nostra ciutat segons els valors i principis del model català de voluntariat (Llei 25/2015).\nQualsevol entitat o persona interessada en temes de voluntariat caldrà que es posi en contacte al telèfon 646058979 o per correu electrònic a puntvoluntariat@gramenet.cat.\nTrobada de joves voluntaris i voluntàries al CRJ Mas Fonollar\nEl 2 d’octubre del 2021 es va fer la primera trobada de persones menors de 30 anys i a la qual van participar joves de tots els àmbits de voluntariat. L'experiència va ser tant enriquidora que els i les participants van manifestar les ganes de tornar a fer una segona trobada per a formar una xarxa de voluntariat jove forta i consolidada i, a la vegada, tenir un nou espai on participar i formar part de la comunitat de voluntariat de la ciutat.\nÉs per això que aquest dissabte dia 19 de març a les 17 hores, al CRJ Mas Fonollar, (carrer Sant Jeroni, 3) es tornarà a fer una trobada de joves que fan voluntariat a la ciutat.\nSi estàs interessada/interessat, poseu-vos en contacte amb el Punt per informar que voleu participar. Truqueu al 646058979 o enviu un missatge a puntvoluntariat@gramenet.cat.\nCrida de voluntariat per a l'àmbit d'infants i joves\nEl voluntariat adreçat a infants i joves es pot desenvolupar a Santa Coloma de Gramenet en diferents programes que inclouen accions socioeducatives, de lleure i oci, o esportives, entre d'altres. Si teniu una tarda a la setmana per dedicar-hi, poseu-vos en contacte amb el Punt del Voluntariat al 646058979 o a puntvoluntariat@gramenet.cat per rebre més informació.\nSi voleu conèixer un dels programes de voluntariat que donen suport a infants i joves, mireu aquest vídeo.\nCrida de voluntariat contra la pobresa energètica\nLa pobresa energètica de les llars normalment s'associa a l'hivern però, amb l'acceleració del canvi climàtic, els episodis a l'estiu són més importants i difícils de mitigar.\nSi voleu col·laborar en aquest àmbit del voluntariat, podeu participar en el projecte COOLTORISE per donar suport en els tallers que s'organitzaran per a la ciutadania així com en altres accions de suport relacionades amb la pobresa energètica. Cal ser major de 18 anys i poder dedicar un mínim de 4 hores a la setmana.\nPer a més informació, contacteu amb el Punt del Voluntariat (Tel. 646058979 - puntvoluntariat@gramenet.cat).\nProjectes de voluntariat per ajudar persones migrants i refugiades\nLa Generalitat de Catalunya, a través de la Direcció General de Migracions, Refugi i Antiracisme, ha obert dos programes de mentoria per acompanyar les persones migrants i refugiades en el seu itinerari per l’assoliment de l’autonomia i la millora del seu benestar emocional.\nD’una banda, el programa de Mentoria Refugi se centra en l’acompanyament de persones que han sol·licitat protecció internacional o que són refugiades. De l’altra, el de Mentoria Arrelament ofereix la possibilitat d’acompanyar persones que estan en situació d’irregularitat administrativa en el procés d’arrelament.\nSi voleu col·laborar en aquests programes a Santa Coloma, poseu-vos en contacte amb el Punt del Voluntariat (Tel. 646058979 - puntvoluntariat@gramenet.cat). Cal ser major de 25 anys i poder dedicar un mínim de dues hores a la setmana.\nCalen persones voluntàries, que puguin dedicar mínim un parell d’hores a la setmana, en diferents projectes de la ciutat:\nÀmbit d’Infants i joves: suport en l’estudi o en activitats esportives, artístiques o digitals i tecnològiques (per a persones voluntàries majors de 16 anys).\nÀmbit Comunitari i veïnal: suport als tallers, fer seguiment a les llars o donar informació sobre el programa d’Energia Justa contra la pobresa energètica.\nÀmbit de Gent Gran: acompanyament de persones que estan soles.\nÀmbit de Justícia, pau, cooperació i solidaritat: suport a persones migrants i refugiades en el seu itinerari per l’assoliment de l’autonomia i la millora del seu benestar (per a persones voluntàries majors de 25 anys).\nSi esteu interessats/ades o voleu rebre més informació, contacteu amb el Punt del Voluntariat Tel. 646058979 o puntvoluntariat@gramenet.cat\nRecollida de roba de llar i d'abric\nEl Grup de Maria Auxiliadora, dedicada al voluntariat social, fa una crida per recollir roba de llençols, tovalloles i roba d’hivern per a joves de 10 a 16 anys per al rober que l’entitat gestiona. Podeu portar les peces de roba al carrer Safaretjos, núm. 8, de 16 a 19 hores, de dilluns a divendres.\nATENCIÓ: L'entitat restarà tancada fins al 14 de febrer.\nCrida de voluntariat per al Programa d’Acompanyament Educatiu\nEl Programa d'Acompanyament Educatiu és un programa per millorar l’èxit educatiu d'infants i adolescents, reforçant i complementant la funció educativa de la família i de l’escola.\nSi ets major de 18 anys i vols ser voluntari/ària en aquest projecte ajudant infants i joves de la ciutat una tarda a la setmana, posa’t en contacte amb el Punt del Voluntariat al 646058979 o a puntvoluntariat@gramenet.cat i t’explicaran com pots participar-hi.\nMés informació sobre el projecte en aquest vídeo.\nEl diumenge 5 de desembre es va celebrar el Dia Internacional del Voluntariat amb un acte que torna a ser presencial i que tindrà lloc al Teatre Sagarra (18h). De nou, la celebració va reunir les entitats i les persones que treballen coordinadament en les diferents accions de voluntariat a la ciutat amb la finalitat de reconèixer i agrair públicament la tasca altruista i la contribució social que hi aporten les persones voluntàries.\nL’acte va ser conduït per l’actriu colomenca Karme Hellín i va incloure un espectacle de teatre-fòrum a càrrec d’actors i actius de l’associació AMMAME; la projecció de vídeos sobre l’experiència del jovent en diferents projectes de voluntariat i la presentació de l’Agenda del voluntariat 2022, que recull la informació dels projectes de les entitats de la ciutat. També es va llegir el manifest del voluntariat 2021 i es va tancar l’acte amb una sorpresa musical.\nCrida de voluntariat: projecte "Dina en companyia"\nSi ets major de 18 anys i pots dedicar un dia a la setmana, de 12:30 a 16 hores, per ajudar en el moment del dinar a persones grans en un entitat de voluntariat de Santa Coloma de Gramenet, posa’t en contacte amb el Punt del Voluntariat (tel. 646058979 - puntvoluntariat@gramenet.cat) per demanar una entrevista. Participa en aquesta acció solidària de ciutat.\nPer a més informació sobre el projecte, clica aquí.\nV Jornada Salut mental i addiccions de Santa Coloma de Gramenet\nEls proper 29 d'octubre tindrà lloc a l'Auditori Can Roig i Torres la V Jornada de Salut mental i addiccions de Santa Coloma de Gramenet sota el títol "Un temps d'incertesa i cansament". Més informació sobre el programa i inscripcions en aquest ENLLAÇ.\nSi t’interessa participar en una acció voluntària d’una institució psiquiàtrica de la teva ciutat, on podràs acompanyar a persones ingressades al Centre Emili Mira del recinte de Torribera, durant una hora a la setmana en el moment que tú triis, rebent la formació i el suport necessari de l’entitat que ho realitza, posa’t en contacte amb el Punt del Voluntariat al 93 462 4079 - 646058979 o enviant un e-mail a puntvoluntariat@gramenet.cat\nEls propers dies 13, 14 i 15 de juliol es durà a terme l’Escola d’Estiu del Voluntariat. Enguany l’edició serà en línia i oferirà activitats formatives gratuïtes per a persones voluntàries, coordinadors i coordinadores de voluntariat i responsables d’entitats.\nPer a més informació sobre el programa i les inscripcions entreu en aquest ENLLAÇ\nVols fer voluntariat en un Casal d’Estiu?\nSi tens més de 16 anys, amb ganes de col·laborar encara que sigui un dia a la setmana, en una ONG de la teva ciutat, per a donar suport aquest estiu, el mes de juliol o agost, a les activitats de lleure i oci que es faran per a infants i joves de Santa Coloma de Gramenet, posa’t en contacte amb el Punt del Voluntariat al telèfon 646058979 o enviant un email a puntvoluntariat@gramenet.cat\nClica aquest ENLLAÇ per a consultar els projectes dels Casals d’Estiu que es faran durant els mesos de juliol i agost.\nSi durant el mes de juliol i/o agost vols participar en els Casals d’Estiu, si tens un parell d’hores al matí per caminar en grup, si t’interessa col·laborar repartint el dinar a persones grans al migdia, o si vols fer suport al llarg del temps que vulguis a persones amb discapacitat posa’t en contacte amb el Punt del Voluntariat al 646058979 o puntvoluntariat@gramenet.cat, per a fer voluntariat a les ONG’s de la teva ciutat que et necessiten.\nProjecte “Teixint Vincles”\nUs animem a afegir-vos a aquest repte solidari per sumar quilòmetres amb tothom que vulgui participar dintre del projecte Teixint Vincles.\nPrograma adreçat a familiars i cuidadors/es que atenen persones amb càncer\nClica a la imatge per accedir al programa\nCrida de voluntariat en Protecció Civil\nSi tens més de 14 anys i puntualment vols donar suport a una entitat que realitza accions de col·laboració en temes de seguretat i emergències a la teva ciutat, posa’t en contacte amb el Punt del Voluntariat, trucant als telèfons 646 05 89 79 / 93 462 40 79 o enviant un correu a puntvoluntaritat@gramenet.cat i ens posarem en contacte amb tu per donar-te més informació.\nPosem en marxa el pla de formació 2021. La majoria són cursos reconeguts pel Pla de Formació del Voluntariat de la Generalitat de Catalunya amb l’obtenció de certificació si es participa com a mínim en el 80% de la formació. Totes les persones interessades poden fer la inscripció gratuïta trucant als telèfons 93.462.40.79 o 646 058 979 o bé adreçant un correu al puntvoluntariat@gramenet.cat.\nDurant el mes de maig es farà la primera formació sota el títol ‘Iniciació al voluntariat’ que començarà el dia 7 (18.00) tindrà una durada de 18 hores en format virtual i el realitzarà la Creu Roja. La data límit d’inscripció és el 30 d’abril. També al maig, concretament el dia 8, es farà la sessió formativa virtual sobre ‘L’escolta telefònica’ (10.00) impartida per Maria Conxa Porrera de Recerca Personal amb una durada de 2 hores i 15 minuts.\nAltres formacions programades:\nVoluntariat internacional i lleure educatiu\n4, 6, 11, 13, 18, 20 d’octubre de 18 a 20 hores\nRealitza: Escola Adhara\nData límit d’inscripció: 24 de setembre\nRegenerar-nos: La perspectiva de gènere a l’àmbit del voluntariat social\n3, 10, 17 de novembre de 17 a 19 hores\nRealitza: Fundació Siurana\nData límit d’inscripció: 22 d'octubre\nSubvencions de projectes i activitats 2021\nPer a entitats de l'àmbit de polítiques socials del Departament de Treball, Afers Socials i Famílies\nEl Departament de Treball, Afers Socials i Famílies obre la convocatòria de subvencions de projectes i activitats desenvolupats per entitats sense ànim de lucre de l’àmbit de les polítiques socials, amb establiment operatiu a Catalunya.\nEl termini per a la presentació dels formularis de sol·licitud és fins el dia 26 d’abril de 2021.\nEn el marc d’aquesta convocatòria la Direcció General d’Acció Cívica i Comunitària impulsa els programes, projectes i actuacions que fomenten el voluntariat i enforteixen el teixit associatiu -especialment l’associacionisme veïnal- projectes d’intervenció comunitària per a la millora de les condicions de vida de la ciutadania, així com projectes de millora de les condicions de vida de les persones gitanes a Catalunya.\nLes línies de finançament que s’han convocat són aquestes:\nF.1 Activitats de caràcter cívic i comunitari de l’associacionisme veïnal (de caràcter anual).\nF.2 Projectes de foment i promoció del voluntariat (de caràcter anual).\nF.3 Projectes d’acció comunitària inclusiva per lluitar contra l’exclusió social (de caràcter pluriennal).\nF.4 Projectes per a la promoció del reconeixement, la participació, la inclusió social i la igualtat de tracte del poble gitano a Catalunya (de caràcter anual).\nF.5 Projectes per a l’enfortiment de l’associacionisme (de caràcter pluriennal).\nF.6 Activitats formatives vinculades al Pla de formació de l’associacionisme i el voluntariat de Catalunya (de caràcter anual).\nEn aquest enllaç trobareu tota la informació relativa a la convocatòria:


La revolució verda arriba a la construcció\nLa rehabilitació d’habitatges per fer-los sostenibles ha de ser una font de creació de llocs de treball\n2 min. 17/06/2015 00:00\nDemà comença el Barcelona Global Energy Challenges, un fòrum que aplegarà experts mundials en el camp de l’eficiència energètica. Alguns provenen del prestigiós MIT (Massachusetts Institute of Technology), com ara Jessica Trancik i Fikile R. Brushett. Un dels temes principals que s’abordaran és com convertir la lluita contra el canvi climàtic en un trampolí del creixement econòmic, i per aquest motiu l’ARA ha volgut dedicar el Tema del Dia d’avui a analitzar com el sector de la construcció pot ser un d’aquests motors si és capaç d’adaptar-se al nou entorn.\nEl paisatge que ha deixat l’esclat de la bombolla immobiliària és desolador: milers d’empreses tancades i centenars de milers de treballadors sense feina. Ara la clau és passar d’un sector que històricament s’ha enfocat a l’obra nova i a un context de creixement econòmic i demogràfic, a un altre que s’orienti a rehabilitar per aconseguir el màxim estalvi energètic. Només cal donar un cop d’ull al nostre voltant per veure que la majoria d’edificis construïts són totalment ineficients des del punt de vista energètic. Reforçant l’aïllament tèrmic no només s’estalvia fins al 70% del consum elèctric i es redueixen les emissions de CO sinó que el pis rehabilitat augmenta automàticament de valor. Segons la patronal de la construcció, els números quadren: a Espanya hi ha un milió d’edificis que necessiten rehabilitar-se, i amb una inversió pública de 4.900 milions es crearien mig milió de llocs de treball, cosa que reportaria a les arques de l’Estat uns 9.300 milions, el doble del que hauria invertit.\nÉs hora de fer una aposta decidida per l’economia verda, i això vol dir, també, construcció verda. Just ahir es va filtrar que el Papa prepara una encíclica que alerta dels perills del canvi climàtic, i a les pàgines de Debat hi trobareu un article firmat per l’arquebisbe emèrit de Ciutat del Cap i Premi Internacional Catalunya, Desmond Tutu, i l’exministre de Finances sud-africà Trevor Manuel en què defensen que, lluny del que es pensa, la lluita contra el canvi climàtic no és només un imperatiu moral, sinó una necessitat bàsicament econòmica, és a dir, de pura supervivència.\nEl PSC torna a governar a Sabadell enmig de les protestes de col·lectius...\nBallart torna a ser alcalde de Terrassa i liderarà el primer govern no socialista...\nL’Església gasta milions als EUA per eludir anar a judici per abusos\nUna cinquantena de pactes entre els socialistes i independentistes\nBall de bastons entre els manifestants a Sant Jaume\nForn, en direcció contrària a la plaça Sant Jaume\nRicomà (ERC) deixa enrere l’era Ballesteros


Convocatòria d'ajuts | Euroregion Pyrénées-Méditerranée | Euroregió Pirineus Mediterrània\nInici » Premsa » Notes de premsa » Convocatòria d'ajuts\nConvocatòria d'ajuts Eurocampus: cotuteles de tesis doctorals\nL’Eurocampus té com a objectiu afavorir l’intercanvi de coneixements i la mobilitat d’estudiants, professors i investigadors en l’Euroregió Pirineus Mediterrània, així com fer més atractiu l’ensenyament superior del territori euroregional. Entre d’altres, l’Eurocampus dóna suport als diferents actors de l’ensenyament superior i recerca mitjançant ajuts a la mobilitat d’estudiants (xec mobilitat Eurocampus) i a la recerca (cotuteles de tesis doctorals), i a la difusió d’informacions i serveis a través del portal internet Eurocampus.\nLa present convocatòria vol potenciar la cooperació universitària en el marc de l’Eurocampus mitjançant ajuts a la mobilitat per a tesis en cotutela. Aquests ajuts es destinen a donar suport a doctorands de l’Eurocampus que realitzin una tesi en el marc d’un partenariat entre universitats euroregionals de nacionalitat diferent; l’ajut cobreix les despeses addicionals relacionades amb la mobilitat entre França i Espanya. Es concedeix també una “prima” als projectes que incloguin una col·laboració amb una empresa, per tal d’afavorir la inserció professional i el vincle entre el món econòmic i acadèmic.\nLa convocatòria està oberta a tots els camps del coneixement, però una atenció particular serà prestada a les candidatures que es relacionin amb els àmbits de les TIC al servei de la salut, de la gestió sostenible de l’aigua, de l’agroalimentari i del turisme. Import de l'ajut: 8.000 - 13.000 euros (en funció de la distància entre les ciutats i d'una "prima empresa"). Dotació financera de la convocatòria: 55.000 euros. Termini de presentació de candidatures: 19 d'octubre de 2014.


INFO RÀDIO CALELLA: Canvi de nom\nLa plaça de la Constitució passarà a denominar-se oficialment plaça de l'Ajuntament. Atenent la petició de la Plataforma Calella decideix Independència!, els grups municipals de Convergència i Unió i Esquerra Republicana de Catalunya presentaran i aprovaran al ple d'aquest dijous una moció conjunta per fer efectiu el canvi de nom. Amb la proposta, els dos partits volen ser conseqüents amb un altre acord plenari: l'adoptat el passat 11 d'octubre de 2010 quan Calella es va declarar moralment exclosa de l'àmbit de la Constitució espanyola.\nEls regidors de CiU i ERC són majoria dins el ple de l'Ajuntament de Calella i els seus vots són suficients perquè tiri endavant el canvi de nom de la plaça de la Constitució. El PSC, tot i haver assistit a una de les reunions convocades per la plataforma Calella decideix Independència! per consensuar la moció, finalment se n'ha desmarcat.\nEl portaveu del col·lectiu ha explicat que la moció recull el sentiment ciutadà perquè la plaça adopti el seu nom popular i no tingui una significació política amb la qual l'Ajuntament ja ha marcat distàncies. Xavier Ponsdomènech ha dit que “la gent no crec que es pregunti si la Constitució a la que fa referència la plaça és la del 1814 o l'actual. La gent entén que el ple de l'Ajuntament es va declarar moralment exclòs de la Constitució espanyola i la gent ho relaciona amb la plaça i volen aquest canvi de nom. Seria el més coherent”.\nEl canvi de nom és el primer dels acords que proposa la moció i el segon fa referència a reactivar la feina de la comissió d'estudi del nomenclàtor. La Plataforma considera que hi ha altres carrers i places susceptibles d'adoptar el seu nom popular o dels que seria oportú el canvi de denominació: “la plaça d'Espanya seria una, la plaça del Rei que és la plaça del Mercat en seria una altra, el carrer Sagnier. Hi ha diversos carrers i places que s'haurien d'estudiar, i en aquest cas sí que caldria fer una recollida de signatures”-ha manifestat Ponsdomènech.\nEl portaveu de la plataforma Calella decideix Independència! s'ha mostrat molt satisfet pel pas que es farà dijous i per la bona predisposició que han tingut els partits que faran que la seva proposta tiri endavant.


Un llibre repassa els 75 anys d'història del temple parroquial de Sant Julià - Diari de Girona\nUn llibre repassa els 75 anys d'història del temple parroquial de Sant Julià\nEl volum, escrit per Víctor Gay, explica com es va aixecar en ple franquisme, després que l'anterior quedés afectat per la Guerra Civil\nlaura fanals 01.01.2018 | 07:10\nLa portada del volum, escrit pel periodista Víctor Gay. diari de girona\nEls 75 anys del temple parroquial de Sant Julià de Ramis han quedat recollits en un nou volum escrit pel periodista Víctor Gay. El temple, que va obrir les portes l'any 1942, s'ha acabat convertint en un referent del paisatge de moltes generacions que han pujat i baixat de la Costa Roja, ja que es troba justament als seus peus. El llibre, que ha estat editat per l'Ajuntament, la Diputació i la Generalitat, compta amb els pròlegs de l'alcalde de Sant Julià, Marc Puigtió, i l'exalcalde Narcís Casassa.\nSegons es recull, l'església parroquial es va construir en ple franquisme després que la guerra civil causés danys considerables a l'anterior, que era la dels Sants Metges (avui en dia, convertida en santuari). Per això, l'any 1939, el primer ajuntament de Sant Julià després de la guerra, liderat per Joan Ribas, va assumir la necessitat d'aixecar un nou temple i va delegar en el regidor Pere Omedes la tasca de buscar un arquitecte per convertir-lo en realitat. La tasca recauria en l'arquitecte Ignasi Bosch, mentre que Pere Jubera va ser l'aparellador i la construcció va anar a càrrec de Pere Planella. Els terrenys per construir la nova nau els va cedir Joan Pòrtulas.\nEl projecte per al nou temple assenyalava que la nova església parroquial seria de forma tradicional de creu llatina, del presbiteri a l'absis circular. El campanar se situa just al cancell d'entrada. A banda i banda, hi ha dues capelles independents: la del baptisteri i la del Sant Crist. El temple té tres naus: la central, de set metres d'amplada, i les dues laterals, de 2,2 metres cadascuna. Un element que destaca la memòria del projecte és que l'absis es muntarà a base d'un conjunt romànic de pedra procedent d'una antiga església d'aquest estil, que en aquell moment era de propietat particular i que el propietari va cedir gratuïtament per integrar-la al nou temple.\nL'arquitecte, Ignasi Bosch, es va trobar amb el problema de les restriccions per poder obtenir certs materials de construcció, especialment el ferro. Per això, va aplicar la tècnica de la volta catalana. Pel que fa al campanar, que era una de les singularitats més destacades del projecte, va restar sense acabar fins l'any 2011. Tot i això, la primera campana, la Juliana, ja es va poder començar a sentir des del mateix 1492.\nDes de llavors, l'església parroquial s'ha convertit en punt de trobada dels veïns de Sant Julià, tot esdevenint el centre de la seva vida cultural, fet especialment rellevant en un municipi dispers per un territori ampli, com és el cas.


La meitat dels catalans ja tenen el carnet de biblioteques (i cinc dades més)\nEs tracta de l'espai cultural més concorregut, amb 24 milions de visites el 2017\n2 min. Barcelona 21/11/2018 19:41\n651x366 Biblioteca de Banyoles / DAVID BORRAT Biblioteca de Banyoles / DAVID BORRAT\nLes biblioteques de Catalunya es mantenen un any més al capdamunt del podi com a espai cultural més concorregut amb més de 24 milions de visites el 2017. En una situació econòmica en què el pressupost destinat a Cultura era del 0,8% (261 milions d'euros), el creixement de les biblioteques no ha parat. Tal com mostra el balanç del 2017, elaborat pel Servei de Biblioteques del departament de Cultura, la meitat de la població, 3,7 milions de catalans, ja en té el carnet (amb més de 170.000 inscrits anuals) .\nLa disrupció tecnològica ha canviat les formes de consumir la cultura, i els centres treballen per adaptar-s'hi. Davant la competència de plataformes de 'streaming' com Netflix o HBO, les biblioteques ja ofereixen el seu propi servei de pel·lícules en línia. Accedir-hi és molt senzill: només cal iniciar sessió a la plataforma ebiblioCat per accedir a un catàleg de més de 2.300 de films. Es poden agafar (de moment) dos préstecs virtuals a la setmana i es disposa de 72 hores per veure'ls abans que es retornin automàticament. Aquest canvi d'hàbits també s'ha notat en el nombre de préstec de llibres electrònics, que ha augmentat un 46%.\nEl total de documents disponibles arriba als 15,3 milions d'exemplars\nHi ha a disposició pública més de 5.500 ordinadors amb accés a internet i 323 biblioteques amb wifi gratuït\nMés de 131.000 persones han assistit als clubs de lectura\nEl préstec de CD, DVD i revistes físiques ha disminuït dràsticament. Els CD han caigut un 17,2%, els DVD ho han fet un 11,9% i les revistes físiques, un 12,6%\nS'han registrat 10.000 nous usuaris actius (1 préstec mínim a l'any)\nDe cara a l'any vinent, les biblioteques es plantegen com a objectius augmentar el nombre de continguts digitals (especialment cinema, documentals i música); establir un programa estable d'ajuts per construir i millorar els centres i introduir-hi espais i activitats de creació, innovació i participació ciutadana; fomentar activitats que afavoreixin la inclusió social de col·lectius vulnerables i garantir l'accessibilitat als serveis bibliotecaris a tota la ciutadania, i aplicar el Pla de Lectura 2020.\nEls llibres no són sempre els reis de les biblioteques


Palamós homenatja aquest divendres a l'artista Carles Fontserè • Ràdio Capital de l'Empordà\nPalamós homenatja aquest divendres a l’artista Carles Fontserè\nLa biblioteca municipal Lluís Barceló i Bou de Palamós retrà homenatge aquest divendres a les vuit del vespre a l’artista Carles Fontserè. Sota el títol “Objectes trobats”, es farà una lectura dramatitzada de fragments dels dos primers volums de memòries de la vida del pintor i escriptor català.\nEls volums, que seran llegits pels actors Cristina Cervià i Xavier Sais, es titulen respectivament “Memòries d’un cartellista català” i “Un exiliat de tercera. A París durant la Segona Guerra Mundial”. També es farà una interpretació de peces musicals, en mans del pianista Quim Solà.\nArticle anteriorEls torroellencs decideixen millorar l’accessibilitat de les voreres\nArticle següentMés de 200 docents participen en unes jornades a Palafrugell


Matas: «El cas Son Font és una pilotada digna dels millors temps del PSOE»\n10 maig 2021 07:04\n«El PP de Calvià ho investigarà en profunditat i això durà coa», diu l'expresident\nJoan Marí | 24 novembre 1999\nEl president del PP balear, Jaume Matas, va opinar ahir en els passadissos del Parlament balear sobre la conversió de 755.012 metres quadrats classificats com a sòl rústic en urbà a la zona de Son Font, a Calvià. Matas va dir que aquesta requalificació és una «pilotada digna dels millors temps del PSOE» i va anunciar «una investigació en profunditat» d'aquest cas.\nL'expresident del Govern balear creu que ens trobam davant d'una «mostra clara i evident del doble llenguatge del PSOE en matèria de protecció urbanística i del medi ambient», en relació a la política duita a terme pel Govern del Pacte de Progrés, que segons el president Francesc Antich farà del medi ambient una «política de polítiques» i a la política urbanística desenvolupada per la batlessa de Calvià, la també socialista Margarita Nájera.\nEn aquest sentit, Matas opina que «una cosa són els titulars de premsa dels president i una altra de molt diferent els fets reals». La realitat, segons Matas, és que «Calvià no té sòl urbanitzable perquè s'ha convertit tot en urbà». «És un exemple actual i històric de com no s'han de fer les coses en matèria urbanística», afegeix el president autonòmic del PP.


Pau Vidal ha obtingut el premi Vidal Alcover de Traducció | Núvol\nPau Vidal ha obtingut el premi Vidal Alcover de Traducció\nPau Vidal ha obtingut el premi Jaume Vidal Alcover amb un projecte de traducció de la novel·la italiana I viceré (Els virreis) de Federico De Roberto (1861-1927). I viceré és l’obra més coneguda d’aquest autor sicilià. Juntament amb I malavoglia (Els malànima) de Verga i I promessi sposi (Els promesos) de Manzoni, Els virreis constitueix el cim del verisme italià del XIX, però sobretot l’antecedent temàtic d’Il Gattopardo de Giuseppe Tomasi di Lampedusa, escrita setanta anys després. És dóna la coincidència que Pau Vidal és l’autor de l’última traducció al català d’El Gattopardo (Edicions Proa, 2009)\nI viceré, publicada el 1894, repassa la història d’una família noble de Catània (la ciutat on l’autor va viure pràcticament tota la vida i que constitueix el pol oposat a Palerm, residència del Príncep de Salina, el Gattopardo, tant geogràficament com socialment): els Uzeda de Francalanza, descendents de virreis espanyols de l’època de Carles V. En el pas cabdal del Risorgimento a la unificació del país (dels 50 als 60 del XIX), els Uzeda representen totes les misèries de l’antiga classe dominant que s’aferra desesperadament al poder. S’ha dit que a l’hora de caracteritzar la figura del protagonista, Consalvo Uzeda, De Roberto es va inspirar en el marquès de San Giuliano, Antonino Paternò, que va ser alcalde de la ciutat.\nLa tríada del gran fresc sicilià sobre el canvi de règim dels Borbons als Savoia es completaria amb I vecchi e i giovani, de Pirandello, que comparteix punt de partida amb les altres dues: la constatació del fracàs de l’empresa de treure la societat siciliana de l’endarreriment i fer-la entrar a la modernitat. Però segons Pau Vidal, “allò que fa original I viceré és la coherència absoluta de l’autor a l’hora d’exposar una tesi paradoxal: que malgrat l’esclat de la nova burgesia terratinent, la vella noblesa en surt vencedora, perquè és menys mediocre, menys pusil·lànime i està més dotada de la vocació del domini”. De Roberto presenta els seus personatges com autèntics monstres d’inhumanitat, sovint a un pas de la follia, però invencibles perquè són radicalment intransigents en la seva fal·lera de manar. “Resulta significatiu que la novel·la es tanqui amb l’èxit de l’últim membre de l’estirp a les primeres eleccions: l’aristocràcia s’imposa a la democràcia tot apropiant-se de les seves armes.”\nLa recepció d’Els virreis no va ser tan espectacular com la d’El Gattopardo. “Així com la història dels Salina va obtenir reconeixement immediat i èxit de vendes (fins al punt que Visconti només va trigar cinc anys a dirigir la versió per al cinema, que va contribuir a fer-ne un clàssic modern), la dels Uzeda no”. Segons els estudiosos, això es podria deure o bé al to pessimista de l’obra (massa fatalista per a un públic que aleshores encara no estava disposat a acceptar la fallida del nou règim) o bé a la crítica negativa que en va fer Benedetto Croce, un dels intel·lectuals italians més reconeguts d’Europa, per causa de l’estil fulletonesc i l’abundància de diàlegs, que ell equiparava a la narrativa d’entreteniment sense ambició. Però la publicació de la novel·la de Lampedusa, ironies del destí, va tenir com a efecte secundari el reviscolament de l’interès per I viceré, que molts anys després de la mort de l’autor va atènyer per fi l’èxit popular. Això, juntament amb una concepció narrativa de vegades pròxima al serial, va ser l’esquer perquè que l’any 2006 la RAI en fes, precisament en coproducció amb TV3, una versió cinematogràfica en dos capítols:\nFinalment, una altra de les coincidències entre I viceré i Il Gattopardo és la d’estar redactades en un italià força estàndard, esporàdicament esquitxat de termes en sicilià però molt lluny de les opcions dialectals d’autors com Pirandello o, més modernament, Camilleri, com a reflex de les peculiaritats de la classe que retraten.\nSegons Pau Vidal, “la dificultat d’aquesta obra rau sobretot en el lèxic, ja que es tracta d’un retrat d’època. No solament quant a la veu narrativa sinó especialment en els diàlegs, que són abundants i farcits d’expressions i girs tradicionals (per bé que en quasi rigorós italià), fins i tot amb presència esporàdica de castellanismes, que volen evocar l’origen del llinatge”. El repte, segons Vidal, consisteix a trobar l’equilibri entre el llenguatge arcaic d’una classe en molts aspectes fossilitzada i les limitacions històriques i referencials del lector d’avui.


La 3a edició del Mercat d'intercanvi i segona mà arribarà a Sant Fruitós el 22 de novembre — Ajuntament de Sant Fruitós de Bages\nLa 3a edició del Mercat d'intercanvi i segona mà arribarà a Sant Fruitós el 22 de novembre\nLa 3a edició del Mercat d'intercanvi i segona mà arribarà a Sant Fruitós el 22 de novembre En el marc de la Setmana de Prevenció de Residus, el proper 22 de novembre tindrà lloc el tercer Mercat d’intercanvi i venda d’objectes de segona mà a Sant Fruitós de Bages https://www.santfruitos.cat/actualitat/noticies/la-3a-edicio-del-mercat-dintercanvi-i-segona-ma-arribara-a-sant-fruitos-el-22-de-novembre https://www.santfruitos.cat/actualitat/noticies/la-3a-edicio-del-mercat-dintercanvi-i-segona-ma-arribara-a-sant-fruitos-el-22-de-novembre/@@download/image/2310141045_agenda-octubre-novembre-2014-page-2-image-0008.jpg.jpg\nEn el marc de la Setmana de Prevenció de Residus, el proper 22 de novembre tindrà lloc el tercer Mercat d’intercanvi i venda d’objectes de segona mà a Sant Fruitós de Bages\nEn el marc de la Setmana de Prevenció de Residus, el proper 22 de novembre tindrà lloc el tercer Mercat d’intercanvi i venda d’objectes de segona mà a Sant Fruitós de Bages. La iniciativa està organitzada conjuntament per l’Ajuntament de Sant Fruitós i el de Navarcles amb la col·laboració de la Diputació de Barcelona, la Xarxa de Ciutats i Pobles cap a la Sostenibilitat i l’Agència de Residus de Catalunya.\nEn les edicions anteriors la majoria dels expositors que van participar van prioritzar la venda de productes de segona mà per davant de l’intercanvi i van predominar les parades de roba infantil, joguines, roba d’adult, complements i objectes de decoració per a la llar. En aquesta edició, s’espera un increment en el número de participants, els quals podran inscriure’s a partir del proper dia 3 de novembre.\nA banda del mercat, des de la regidoria de Medi Ambient s’han organitzat diverses activitats lúdiques per a celebrar la Setmana de Prevenció de Residus\nd’enguany que tindrà lloc del 22 al 30 de novembre. Amb el tema del malbaratament alimentari com a referència, els actes programats volen conscienciar a la població de la importància de la reducció i la reutilització dels residus que generem.


Edició Matí Catalunya - 07/08/19 - 1ª hora - RTVE.es\nEdició Matí Catalunya - 07/08/19 - 1ª hora\nEls vigilants de seguretat de l'aeroport del Prat i l'empresa Trablisa estan citats de nou aquest matí a una reunió de mediació intentaran evitar la vaga indefinida convocada a partir de divendres. L'Estat ha dictat uns serveis minims del 90% i el comitè de vaga els titlla d'abusius.\nLa Generalitat convoca un minut de silenci per condemnar l'ultim crim masclista a Catalunya; la mort d'una jove de 21 anys dissabte passat a l'Hospitalet de Llobregat per les ferides que li va provocar la seva ex parella. Aquest dimarts mig centenar de persones s'han aplegat davant l'ajuntament del municipi per condemnar els fets.\nDe la política el president del govern central en funcions, Pedro Sánchez, no té previst reunir-se amb el president d'Omnium Cultural, Jordi Cuixart, pres a Lledoners. La Moncloa creu que una trobada d'aquest tipus no encaixa amb la ronda de contactes que manté amb la societat civil.\nEn els propers minuts els parlarem també del primer exemplar de linx boreal que neix al Pirineu de Lleida des que l'espècie desaparegués d'aquesta zona fa mes d'un segle.\nEn clau esportiva, l'Espanyol es desplaça cap a Suissa per enfrontar-se demà al Luzerna encara en fase previa de l'Europa League. Mentre el Barça prepara a Miami un amistós contra el Nàpols i està pendent de la possible sortida de Coutinho.\nveure més sobre "Edició Matí Catalunya - 07/08/19 - 1ª hora" veure menys sobre "Edició Matí Catalunya - 07/08/19 - 1ª hora"\nEls últims 3.470 programes de Cataluña Informativos\nNou Territorial Catalunya - 19 setembre 2019 Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 9:56 8% ayer\nTerritorial Catalunya - 19 setembre 2019 ayer Els accidents de trànsit a Catalunya s'han reduit però molts dels conductors que cometen infraccions són reincidents. És una de les dades del balanç de sinistralitat i entr...\nNou Edició Matí Girona-19 de setembre de 2019 Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 15:23 8% ayer\nEdició Matí Girona-19 de setembre de 2019 ayer A les comarques gironines destaquem avui que: El sou dels treballadors de les grans empreses gironines ha augmentat de mitjana un 5'3% durant els darrers tres anys. Un estudi també xifra en 56 milions...\nNou Edició matí Tarragona-19 de setembre del 2019 Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 15:00 8% ayer\nEdició matí Tarragona-19 de setembre del 2019 ayer Avui obrim l'informatiu amb les declaracions del conseller de territoei reclamant més pressupost pel corredor mediterrani L'entrevista està dedicada a les festes de la Misericòria ...\nNou Edicio Mati Lleida-19 de setembre de 2019 Completo 15:15 8% ayer\nEdicio Mati Lleida-19 de setembre de 2019 ayer El director de la Fundacio Orfeo Lleidata, Oscar Enrech, comenta actualitat concerts.\nNou Informatiu Barcelona - 19/09/19 Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 14:59 8% ayer\nInformatiu Barcelona - 19/09/19 ayer L'Ajuntament de Barcelona cridarà a la manifestació si el Suprem condemna els líders del procés. Ho han acordat Barcelona en Comú, ERC i JxCat. Dos detinguts i quinze ...\nNou Informatiu Catalunya - 19/09/19 Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 14:50 8% ayer\nInformatiu Catalunya - 19/09/19 ayer L'Ajuntament de Barcelona demanarà la mobilització ciutadana si el Suprem condemna els presos independentistes. Ho han aprovat Barcelona En Comú, ERC i JxCat. Els partits independen...\nEdició Migdia-12 de setembre de 2019 Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 49:55 8% 12 sep 2019\nEdició Migdia-12 de setembre de 2019 12 sep 2019\n> Edició Matí Catalunya - 07/08/19 - 1ª hora


El Quim de la Boqueria | Bloc Cafè Saula\nLa Boqueria és un poble dins d’una gran ciutat, un cau de vida, colors, aromes, espècies, i sons. Només en un indret tan intens com aquest podia néixer, el 1987, El Quim de la Boqueria. Amb tan sols setze metres de barra i divuit tamborets, el seu propietari, Quim Márquez, ha creat un petit paradís culinari on els ous ferrats són l’especialitat. Ous amb gambes, xipirons, foie gras… tots els complements hi tenen cabuda en el menú d’El Quim. Tot això sense deixar de banda la seva cuina tradicional, amb cua de bou estofada, mandonguilles i tota mena d’estofats que ofereixen amb un concepte renovat, però sense oblidar les arrels. Els productes? Tots de rigorosa proximitat: el mercat de la Boqueria és el seu gran rebost.\nQuan un client s’asseu en un dels confortables tamborets d’El Quim, s’adona que en aquest petit i atapeït local no hi cap ni una agulla més; les seves parets estan cobertes d’articles sobre el bar publicats arreu del món; fotografies amb personatges famosos assidus del lloc; llargues vitrines de tapes que fan la boca aigua; patates tallades esperant per ser fregides; un gran sortit de begudes i, sobretot, nou cambrers que alegren el dia treballant en equip.\nAquest no és un bar qualsevol. I no només el menjar és la clau indispensable del seu èxit. En Quim Márquez té molt clar que, perquè un dinar tingui èxit, necessita: “un bon vi, un bon pa i un bon cafè”. Cafeter “acèrrim”, serveix des de fa més de vint anys Cafè Saula. Concretament, ara mateix ofereix el Premium Bourbon i el Premium Descafeïnat. En Quim creu que un bon menjar ha d’acabar amb un bon cafè, sinó “l’experiència culinària es veu truncada a l’últim moment”.\nI com a vivència única i sensorial, quan marxes d’El Quim de la Boqueria, la màgia de la seva cuina se segueix estenent pel laberint de paradetes que fan de La Boqueria un dels mercats més emblemàtics del món.


Estar a l’alçada per David Clarà García – L'independent\ndimecres, juny 26, 2019\nEstar a l’alçada per David Clarà García\n15 de març de 2017 Redacció\t0 Comments\nLa construcció d’una eina política és un procés complex , més encara en el moment en què ens trobem actualment a Catalunya. Amb l’estat de les autonomies esgotat i un model constitucional que no respon a les demandes democràtiques de la ciutadania ens cal una eina capaç de posar les necessitats reals de les persones al centre de l’escena política.\nEn aquest context, hem de ser capaces d’estar a l’alçada i això implica reconèixer sense embuts quins han sigut els errors del passat per no repetir-los al futur. Les diverses formes de representació de les esquerres a Catalunya ens deixen un llegat històric i una tradició política que arriba fins als nostres dies a través d’espais de representació diversos amb enfocaments diferents. No totes les esquerres són iguals i això forma part d’una pluralitat política totalment legítima i enriquidora. No hem d’oblidar, però, el mandat que ens va deixar el 15M. Un moviment que va ser el tret de sortida d’un procés de transformació social que encara dura. El 15M ens va ensenyar que quan les coses no funcionen es poden canviar, que les organitzacions polítiques, siguin de la ideologia que siguin, quan deixen de representar els interessos de les majories socials no són eines útils i s’han de repensar. Totes aquestes reflexions ens han portat fins al moment on som ara i\nno podem girar l’esquena a les reivindicacions legítimes de la ciutadania si no volem tornar a generar estructures de partit que no representin la veu del carrer, les autèntiques demandes de les classes treballadores. Això inclou també les necessitats de participació real, transparència i ètica. No podem utilitzar arguments com “unitat” , “consens” o “confiança” per evitar tenir debats incòmodes, perquè aquests debats són a clau per no reproduir estructures del passat. Hem de ser conscients de l’oportunitat històrica que tenim per obrir una nova etapa a Catalunya i a la resta de l’Estat espanyol, però aquesta oportunitat no ha de ser l’excusa per repetir algunes de les dinàmiques que ens han portat fins a la situació actual. Hem d’aconseguir avançar cap a un model polític més semblant al dels moviments socials que a les estructures de partit, així podrem construir un projecte on hi càpiga tothom. La generositat política no es tracta de fer balls de sigles o un maquillatge estètic de les organitzacions que hi ha darrera de les confluències, sinó de garantir estructures que reprodueixin fidelment cap endins allò que defensem cap a fora. Estar a l’alçada del moment històric implica ser capaces de fer propostes agosarades i deixar-les, sense por, en mans de la ciutadania. Només així construirem eines vertaderament noves, només així respondrem al mandat del 15M.\n← Incendi provocat de l’Observatori d’aus dels aiguamolls del Molí Vermell\nEl Barberà d’escacs manté totes les opcions per proclamar-se campió →\nArriba l'aniversari de La Nau\n22 de febrer de 2013 Redacció 0\nL’Associació de V. i B. del Casc Antic celebra el Dia del Soci\n28 d'abril de 2016 Redacció 0\nReunió del Grup Motor que elaborarà el Protocol Municipal per unes Festes Lliures de Violències masclistes\n23 d'octubre de 2017 Redacció 0


Taller gratuito - Autoestima y poder personal\n28 de setembre de 2017 - 18:00\n¿Tienes poca confianza en ti mismo, desconfías de tus capacidades y buscas constantemente la aprobación de los demás?\n¿No vives en coherencia contigo mismo: piensas una cosa, sientes otra totalmente distinta y acabas haciendo lo que los demás quieren que hagas?\n¿Sientes la necesidad compulsiva de llamar la atención de los demás y un temor excesivo a equivocarte?\nSi estás listo para recuperar tu autoestima y poder personal, tomar las riendas de tu vida y empezar a vivir tu propia vida, sin victimismo, sin interpretaciones y sin sufrimiento,\nel Taller gratuito AUTOESTIMA Y PODER PERSONAL es para ti.\nCon el taller, aprenderás las HERRAMIENTAS PRÁCTICAS que te ayudarán a recuperar tu autoestima y la confianza en ti mismo,\ny empezar a vivir una vida con propósito, responsable y libre.\nEl enfoque de Melania para guiar a las personas con necesidad de cambio está enraizado en su filosofía de vida: «para vivir una vida con propósito, responsable y libre se requiere ser la causa de que las cosas ocurran y no el resultado de algo que nos ocurrió».\nConfirmar asistencia: claudia.franco@creuroja.org\n13 de setembre de 2017 - 17:00 a 13 de desembre de 2017 - 17:00\nEl dimecres 13 de setembre comencem els tallers de pintura medieval.\nTots els dimecres del 13 de setembre al 13 de desembre, pots aprendre la tècnica del tremp d'ou, reproduint un model a escollir i/o realitzant les teves pròpies creacions. Encara queden places pels tallers regulars a Tangram-Espai polièdric a Sarrià.\nTambé pots apuntar-te als tallers intensius de cap de setmana que anirem publicant a la web.\n17 de agost de 2017 - 18:00\nLa Plaça de les Dones del 36 ha esdevingut un espai on les dones creadores Gràcia hi hem trobat una oportunitat per expressar-nos i visibilitzar-nos. Enguany, coincidint amb la Festa Major de Gràcia 2017 en un any tan especial -el del Bicentenari!-, no ens ho hem vulgut perdre.\nEns trobareu el dijous dia 17 d'agost a partir de les 18h amb actuacions literàries, poètiques, musicals, teatrals... de la mà de les creadores del Projecte Minerva. Podreu gaudir de les actuacions de dones i propostes tan especials com (l'ordre és el definitiu):\nRefugis de l'Helena Codorniu. Interpretat per Núria Florensa i Alba Aluja. Sinòpsi: Camp de refugiats d’Idomeni, Grècia. Milers de persones esperen per creuar la frontera amb Macedònia, que porta setmanes tancada. La Laura, una jove voluntària, reparteix roba i mantes entre els refugiats sense imaginar-se que avui rebrà una visita inesperada.\nXarrups d'estiu. L'estiu és aquella època de l'any en què tot s'hi val i tot està permès, però la calor dura poc i tot plegat ho recordarem com un gelat, com un granissat, com un xarrup.\nMénades: espectacle de poesia, música i dansa a càrrec d'Alba Tor i Elisenda Amartis, amb acompanyament musical a càrrec de Ivan Ilvlis.\nLectura dramatitzada -a dues veus- de fragments d’obres en vers de Josep Ma de Sagarra, de les més representatives del teatre clàssic català: L'Hostal de la Glòria, La Rambla de les floristes, L'hereu i la forastera... en que el personatge femení adquireix el protagonisme. A càrrec de Teresa Vergés -actriu, dramaturga i autora de contes- i Enric Sunyol -actor, director, autor. Premi Vila de Gràcia 2015-\nConcert a mans i veus. Concert de veu, guitarra i looper, amb un repertori eclèctic que va des d’estàndars de jazz fins a fado, en el que incorpora versions ‐més o menys lliures‐, fusionismes (barreges de cançons fusionades, reinterpretades, desgranades), i també algunes cançons pròpies. El resultat és una proposta inter‐gènere‐cional amb la veu com a protagonista, de caràcter íntim i proper.\nMarta Pérez Sierra*\nBallar versos: espectacle de dansa (Pol Jiménez) i poesia basat en el poemari Ostatge de Marta Pérez i Sierra.\nRosa M. Arrazola*\nNero Nero Nas. Recital de poemes a càrrec de la seva autora Rosa Maria Arrazola i acompanyada per la cantant i pianista Cristina Rabell.\n*Comptarem amb traducció simultània en llenguatge de signes per les actuacions marcades amb asterisc (*)\nConsulteu l'esdeveniment de facebook per no perdre-us detall!\nTrobada oberta de dones creadores de Gràcia - Projecte Minerva\n7 de juliol de 2017 - 19:00\nEts una dona creadora de Gràcia? T'interessa l'art i la creació vinculada al territori? Tens ganes de conèixer què s'està fent en l'àmbit artístic i creatiu al districte? Vine a la trobada oberta del Projecte Minerva, un espai pensat per la promoció i difusió de les creadores del Districte de Gràcia.\nDivendres 7 de juliol a les 19h a l'Envelat del Bicentenari de la FM de Gràcia, als Jardinets de Gràcia (Jardins de Salvador Espriu)\nInauguració exposició col·lectiva "El cos" al CC El Coll\n5 de juliol de 2017 - 19:00\nAquest dimecres 5 de juliol, a les 19 h de la tarda, inaugurarem l'exposició col·lectiva de «El Cos» al CC el Coll.\nLes creadores ens conviden a reflexionar entorn les violències i resistències que s'han produït en el cos. Un espai que han intentat controlar i dominar, que ha patit agressions i violències i que, a la vegada, ha esdevingut un lloc per la resistència i per la lluita, per l'empoderament i la reivindicació.\nTant si ja heu vist aquesta exposició com si encara no heu tingut l'oportunitat de visitar-la, us convidem a participar d'una inauguració plena d'art, creativitat i energia. Comptarem amb la participació de diferents creadores del Projecte Minerva. Podrem gaudir de recitals de poesia i de textos literaris o de dramatitzacions de contes gràcies a la Marta Pérez, la Teresa Vergés o la Merche Ochoa. Hi haurà pica pica i cava per brindar.\nUs esperem demà dimecres 5 de juliol al CC El Coll.\nCurs "ESCRIPTURES AUTOBIOGRÀFIQUES"\n4 de juliol de 2017 - 18:00 a 13 de juliol de 2017 - 20:30\nLes escriptures autobiogràfiques, entre la confessió, l’opinió, l’experiència, la crònica, la teoria de l’art i la filosofia són un territori fascinant per transitar, per escriure i llegir. En aquest taller et proposo recordar, reviure, rescatar bocins de vida i escriure’ls, convertir-los en matèria literària.\nCompaginem l’escriptura amb la lectura de textos d’autors clàssics del gènere autobiogràfic, per comentar alguns camins que porten de la vida a la literatura.\n- Explorar el diari íntim a com gènere literari i com a taula d’entrenament de l’escriptor.\n- Aprendre un mètode per abordat l’escriptura de l’autobiografia.\n- Explorar les possibilitats de les literatures del jo.\nEl taller, de 10 h, es desenvoluparà en 4 sessions al llarg d'un mes.\nEl preu del taller és de 90*€\nEls grups seran de 6 - 12 persones.\nQuan: 4, 6, 11 i 13 de juliol.\nescriu-nos a obradordhistories@gmail.com o vine a c/ Calàbria, 199 - local 2 o truca al 931620467\n30 de juny de 2017 - 20:30 a 30 de juliol de 2017 - 20:30\nUn tret al cap, de Pau Miró\nAmb Emma Vilarasau, Imma Colomer i Mar Ulldemolins\nDe dimarts a dissabte, 20:30h\nUna coproducció de la Sala Beckett/Obrador Internacional de Dramatúrgia i el Grec 2017 Festival de Barcelona\nTaula rodona "El valor de l'art"\n30 de juny de 2017 - 18:00\nQuin valor social donem a l'art? És possible guanyar-se la vida amb la creació? En aquesta taula rodona, les creadores de Gràcia reflexionaran i debatran sobre les situacions en les quals es troben les dones artistes en el món de l'art, les dificultats per ser valorades i reconegudes i els biaixos de gènere que encara trobem en la professionalització de l'art.\nDivendres 30 de juny a l'Envelat del Bicentenari de la Festa Major de Gràcia, als Jardinets de Gràcia (Jardins de Salvador Espriu)\nWeb de l Bicentenari de la Festa Major de Gràcia